open-index/open-wikipedia-markdown huggingface dataset:
நெப்போலியன் ஹில்

**நெப்போலியன் ஹில்** (*Napoleon Hill*, அக்டோபர் 26, 1883 - நவம்பர் 8, 1970) ஓர் அமெரிக்க எழுத்தாளர். இவரது மிகவும் பிரபலமான திங்க் அண்ட் க்ரோ ரிச் (1937), எல்லா காலத்திலும் சிறந்த விற்பனையான புத்தகங்களுள் ஒன்றாக உள்ளது. 1970 இல் ஹில் இறந்த நேரத்தில், திங்க் அண்ட் க்ரோ ரிச் 20 மில்லியன் பிரதிகள் விற்றிருந்தது. இவரது முதல் புத்தகம் 'தி லா ஆஃப் சக்சஸ்' 1928-ஆம் ஆண்டில் வெளியானது.

ஹில் தனது சொந்த  அனுபவங்களினூடாக நம்பிக்கை தரும் கருத்துக்களை வழங்கியுள்ளார். 1933 ஆம் ஆண்டு தொடங்கி 1936 ஆம் ஆண்டு வரையில் நெப்போலியன் ஹில் அமெரிக்க முன்னாள் அரசுத்தலைவர் பிராங்க்ளின் ரூசவெல்ட்டின் ஆலோசகராகவும் பணியாற்றியுள்ளார். மனிதனின் மனதில், “அடையமுடியும் என்ற நம்பிக்கை தோன்றிவிட்டால் எதையும் அடையமுடியும்” என்பது ஹில்லின் தனித்தன்மை வாய்ந்த அடையாளமாக காணப்பட்டது. எவ்வாறு சாதிப்பது எவ்வாறு சராசரி நபர்களை வெற்றி சென்றடைகிறது உள்ளிட்ட சூத்திரங்கள் இவரது புத்தகங்களில் கருவாக காணப்பட்டன.

## வாழ்க்கையும் தொழிலும்
தென்மேற்கு வர்ஜீனியாவிலுள்ள, பவுண்டு அப்பால்சியன் நகரத்திற்கு வெளியே ஒரு சிறிய அறையில்தான்  நெப்போலியன் ஹில் பிறந்தார். ஹில் ஒன்பது வயது சிறுவனாக இருக்கும்போது அவரது தாய் இறந்தார். அதன் பின்னர் இரண்டு வருடங்களில் அவரின் தந்தை மறுமணம் செய்துகொண்டார்.ஹில் தனது 13 வது வயதிலேயே மிகுந்த அறிவாற்றல் மிக்கவராக 'மலை நிருபரென' வேர்ஜீனியா பகுதியில் இயங்கிவந்த உள்ளூர் பத்திரிகையில் எழுத ஆரம்பித்தார்.   அவர் சட்டகல்லூரியில் நுழைய நிருபர் தொழில் பண ரீதியில் உதவியது, எனினும் குறுகிய காலத்தில் ஹில் பணப்பிரச்சினை காரணமாக  சட்டக்கல்லூரி படிப்பை கைவிட்டார்.

## மேற்கோள்கள்

பகுப்பு:அமெரிக்க எழுத்தாளர்கள்
பகுப்பு:1883 பிறப்புகள்
பகுப்பு:1970 இறப்புகள்
ந. பழநிவேலு

**ந. பழநிவேலு** (*Na.Palanivelu*)  இந்தியாவின் தமிழ்நாடு மாநிலத்தைச் சேர்ந்த தஞ்சை மாவட்டத்தில் சிக்கல் எனும் ஊரில் 1908 ஆம் ஆண்டு பிறந்தார். நூற்றுக்கணக்கான கவிதைகள், சிறுகதைகள், மேடை வானொலி நாடகங்கள், இசை, கவிதை நாடகங்கள், தொலைக்காட்சி நாடகங்கள் எழுதியுள்ளார். பல நூறு சிறுவர் பாடல்களையும் எழுதியுள்ளார். இவர் எழுதிய சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன. 1987 ஆம் ஆண்டில் சிங்கப்பூர் அரசாங்கத்தின் கலாசார விருதையும், 1980 ஆம் ஆண்டில் சிங்கப்பூர் தமிழர் சங்கத்தின் முத்தமிழ் வித்தகர் விருதையும் பெற்றுள்ளார். 1997 ஆம் ஆண்டில் சிங்கப்பூர் தமிழ் எழுத்தாளர் கழகம் வழங்கும் தமிழவேள் விருது இவருக்கு வழங்கப்பட்டது. இதைத்தவிர சிங்கப்பூர் நுண்கலைக் கழகம் வழங்கும் கலா ரத்னா விருதும் இவருக்கு வழங்கப்பட்டது.   
  
## வாழ்க்கைக் குறிப்பு
1930 ஆம் ஆண்டில் சிங்கப்பூருக்கு புலம்பெயர்ந்த இவர் சில ஆண்டுகள் ஒரு தனியார் நிறுவனத்தில் கணக்கராகப் பணிபுரிந்தார். 1949 ஆம் ரேடியோ மலாயா என்னும் மலாயா வானொலியில் சேர்ந்தார். இவ்வானொலியில் ஓர் ஒலிபரப்பாளராகவும், நிகழ்ச்சித் தயாரிப்பாளராகவும், மொழிபெயர்ப்பாளராகவும் பணியாற்றி 1968 ஆம் ஆண்டு பணியிலிருந்து ஓய்வு பெற்றார். தன் பணிக்காலத்தில் சிறுகதை, நாடகம், புதினம், கவிதை என பன்முகங்கொண்ட  எழுத்தாளராக இயங்கினார்.

## இலக்கியப் பணி
பழநிவேலின் முதல் கவிதை 1931ஆம் ஆண்டு நவநீதம் எனும் இதழில் ‘வலிமை’ எனும் தலைப்பில் வெளிவந்தது. 1936ஆம் ஆண்டில் இவரது முதல் மேடை நாடகமான ‘சுகுண சுந்தரம்’ அரங்கேற்றம் பெற்றது. முதல் சிறுகதை  1939ஆம் ஆண்டு தமிழ் முரசு இதழில் வெளிவந்தது. அன்று முதல் நூற்றுக்கணக்கான கவிதைகள், சிறுகதைகள், தொடர்கதைகள், மேடை - வானொலி நாடகங்கள், இசை, கவிதை, நாடகங்கள், தொலைக்காட்சி நாடகங்கள் ஆகியவற்றை எழுதியுள்ளார். இவர் எழுதிய பலநூறு சிறுவர் பாடல்கள் இசையமைக்கப்பட்டு வானொலியில் ஒலிபரப்பப்பட்டன.

## எழுதியுள்ள நூல்கள்
* கவிதை மலர்கள் -1947
* காதற் கிளியும் தியாகக் குயிலும்- 1977 
* கவியின் நலிவு-1981
* பாப்பா பாடல்கள்-1990

## பெற்ற விருதுகளும் கெரளவங்களும்
* முத்தமிழ் வித்தகர் 
* கலாசார விருது
* கலாரத்னா விருது
* தமிழவேள் விருது
## மேற்கோள்கள்

## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:தமிழக எழுத்தாளர்கள்
பகுப்பு:1908 பிறப்புகள்
பகுப்பு:சிங்கப்பூர் எழுத்தாளர்கள்
பகுப்பு:தஞ்சாவூர் மாவட்ட மக்கள்
சம்புவரையர்

**சம்புவரையர்கள்** வட தமிழ்நாட்டை ஆண்ட சிற்றரச மரபினர் ஆவர். இவர்கள் பெரும்பாலும் இடைக்கால மற்றும் பிற்கால சோழர் அரசாங்கத்தின் கீழ் சிற்றரசர்களாக இருந்திருக்கின்றனர். சோழர்களின் அழிவுக்குப்பின் வடதமிழ்நாட்டின் சில பகுதிகளை ஆண்டிருக்கின்றனர். அதில் தற்போது தமிழக மாவட்டங்களான திருவண்ணாமலை, வேலூர், காஞ்சிபுரம், திருவள்ளூர் போன்ற மாவட்டங்கள் அடங்கும்.

## தோற்றம்
வரலாற்றாசிரியர் பர்டன் ஸ்டெய்னின் கூற்றுப்படி, சோழர்களின் ஏகாதிபத்தியத்தின் கீழ் ஆட்சிக்கு வந்த  தலைவர்கள் சம்புவராயர்கள் ஆவர். சம்புவாராய தலைநகரம் மருதராய படைவீடு என்ற இடத்தில் இருந்தது. இப்போது தமிழ்நாட்டின், திருவண்ணாமலை மாவட்டம், போளூர் வட்டத்தில் படைவீடு என்று அழைக்கப்படுகிறது. படைவீடு (படவேடு என்றும் உச்சரிக்கப்படுகிறது) பிரபலமான ஸ்ரீ ரேணுகாம்பாள் கோயிலின் தலம் ஆகும்.

## படைவீட்டின் அமைப்பு
சம்புவராயர்கள், ஆரணியை அடுத்த படைவீட்டை தலைநகராகக் கொண்டிருந்தனர். இவர்களின் ஆட்சி எல்லை பரப்பு வடபெண்ணை முதல் காவிரி வரை பரந்து விரிந்திருந்தது. இவர்கள் வீரசம்புவர் குளிகை என்ற நாணயத்தைப் வெளியிட்டு பயன்படுத்தினர். அவர்கள் கொடியில் காளை இடம்பெற்றிருந்தது. படைவீடு, விரிஞ்சிபுரம் என இரண்டு இடங்களில் அவர்களின் தலை நகரங்கள் செயல்பட்டன. படைவீடு நான்கு பக்கமும் மலைகளால் சூழப்பட்ட இயற்கை அரண்களால் ஆனது. விரிஞ்சிபுரம் கோட்டை பாலாற்றங்கரையில் அமைந்திருந்தது. படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல், இன்னொன்று வழியூர் வாசல் ஆகும். இரண்டும் அந்த மலைசூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.

## மதுரா விஜயம்
மதுரா விஜயம் என்னும் நூலில் விஜயநகரப் பேரரசு மன்னனான முதலாவது புக்கா ராயன் என்பவன் தன் மகனான கம்பன்னனிடம் ”நீ சம்புவரையரை பணியவைத்தால் மதுரையிலுள்ள இசுலாமிய மன்னர்களையும் பணிய வைத்து விடலாம்” என்று கூறுவதிலிருந்து, பதினான்காம் நூற்றாண்டில் சம்புவரையர் செல்வாக்கை அறியலாம். படைவீட்டுக்கு செல்ல இரண்டு வாசல்கள் உண்டு. ஒன்று சந்தவாசல்,  இன்னொன்று வழியூர் வாசல் ஆகும். இரண்டும் அந்த மலை சூழ் பகுதிக்குள் செல்வதற்கான கணவாய் போன்றவை. இவற்றைக் கடந்துதான் படைவீடு கோட்டையை அடைய முடியும். படைவீட்டின் வீரர்களைக் கடந்து கோட்டையை அடைவது அவ்வளவு எளிதாக இருந்திருக்க முடியாது என்பதை தற்போதைய ஆய்வாளர்கள் கூறுகின்றனர்.

## சம்புராயர்கள் தோற்றம்
    
பல்லவ பேரரசு வீழ்ச்சிக்குப் பிறகு பல்லவ பேரரசு குறுநில மன்னர்களாக தங்களை நிலை நிறுத்திக் கொண்டனர் அதில் சம்புவராயர்கள், காடவராயர்கள், தொண்டைமான்கள், கச்சிராயர்கள், பல்லவராயர்கள் போன்றோர் குறிப்பிட தகுந்தோர் ஆவார்கள். சம்புவரையர்‌ அல்லது சம்புவராயர்‌ என்ற "சொல்‌, சம்பு + அரையர்‌ என்ற வேர்ச்சொற்களினின்றும்‌ உருவானது என்று கருதப்படுகிறது.

## இவற்றையும் பார்க்க
* வல் வில் ஓரி
* கந்தன் மாறன்

## மேற்கோள்கள்

பகுப்பு:தமிழ்நாட்டு அரச வம்சங்கள்
நிளார் என். காசிம்

**நிளார் என். காசிம்** (*Nilar N. Cassim*) இலங்கை மாத்தறையைப் பிறப்பிடமாகக் கொண்ட கவிஞர், எழுத்தாளர், பாடலாசிரியர், பத்திரிகையாளர், இலத்திரனியல் ஊடகவியலாளர்.

தமிழைத் தாய்மொழியாகக் கொண்ட இவர் தனது தொடக்கக் கல்வியை மாத்தறை ராகுல வித்தியாலத்தில் சிங்கள் மொழியில் தொடர்ந்தார். தனது மேனிலைக் கல்வியை கொழும்பு ஸ்ரீ ஜயவர்த்தன பல்கலைக்கழகத்தில் நிறைவு செய்தார். சிங்களத்தைச் சிறப்புப் பாடமாகக் கற்றுத் தேறினார்.

பாடசாலையில் கற்கும் காலத்திலேயே இவர் தனது முதல் கவிதையை எழுதியிருக்கின்றார். அதன்பின்னர் அவர் மாத்தறையில் இயங்கும் உருகுணு சேவையில் இணைந்து அதில் இஸ்லாமிய நிகழ்ச்சிகளை சிங்கள மொழிமூலம் ஒலிபரப்புச் செய்தார். 

500க்கும் மேற்பட்ட சிங்களப் பாடல்களைப் இயற்றியுள்ளார். இவரது பாடல்களை இலங்கையின் புகழ்பெற்ற பாடகர்கள் பாடியுள்ளனர். இலங்கையின் முன்னணி இசையமைப்பாளர்கள் இசையமைத்துள்ளனர்.

இவர், தமிழ்க் கவிஞர்களின் கவிதைகளைச் சிங்களத்தில் பெயர்த்து “சகோதர பியாபத்“ எனும் நூலாகத் தந்திருக்கின்றார். இது எஸ்.கே. கொடகே பதிப்பகத்தாரின் பதிப்பாக வெளிவந்துள்ளது.
 
தமிழ் இலக்கிய, கலாச்சாரம் சார்ந்த பல கட்டுரைகளை சிங்கள நாளேடுகளில் 2 தசாப்தத்துக்கும் மேலாகத் தந்துகொண்டிருக்கின்றார். இவர், சிறந்த ஓவியருமாவார்.

## எழுதிய நூல்கள்
* අසල්වැසියාගේ සාහිත්‍යය (அயலானின் இலக்கியம்)
* දෙමළ හුරුව (எளிய தமிழ்)
* ஜெயபாலன் - 

## சான்றாதாரம்

பகுப்பு:சிங்கள எழுத்தாளர்கள்
பகுப்பு:சிங்களப் பாடலாசிரியர்கள்
மார்யோ மோன்டி

**மார்யோ மோன்டி ** (Mario Monti, பிறப்பு 19 மார்ச் 1943) இத்தாலியைச் சேர்ந்த ஓர் பொருளியலாளரும் அரசியல்வாதியுமாகும்.  1995ஆம் ஆண்டு முதல் 2004 வரை ஐரோப்பிய ஆணையத்தில் உள்ளக சந்தை , சேவைகளுக்கு மற்றும் வரிகள், சுங்கத்தீர்வைக்கான  ஆணையராகப் பணியாற்றியுள்ளார். பொக்கோனி பல்கலைக்கழகத்தின் தலைவராகவும் கல்வித்துறை நிர்வாகி (Rector) ஆகவும் உள்ளார். நவம்பர் 2011இல் இத்தாலியப் பிரதமர் சில்வியோ பெர்லுஸ்கோனியின் பதவி விலகலை அடுத்து நாட்டை முன்னின்று நடத்தும் பொறுப்பு இவருக்கு வழங்கப்பட்டிருக்கிறது. இதற்காக நாடாளுமன்ற (செனட்)த்தின் வாழ்நாள் உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்

## வெளியிணைப்புகள்
* Super Mario and the Temple of Learning, interview in "Finance and Development", quarterly magazine of the International Monetary Fund, June 2005.
* Bruegel think tank

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:இத்தாலிய அரசியல்வாதிகள்
பகுப்பு:யேல் பல்கலைக்கழக முன்னாள் மாணவர்கள்
ஜார்ஜியோ நபோலிடானோ

**ஜார்ஜ் நபோலிடானோ ** (*Giorgio Napolitano*,  சூன் 29, 1925 - செப்டம்பர் 22 ,2023) 2006ஆம் ஆண்டு முதல் இத்தாலியின் 11வது குடியரசுத் தலைவராக இருந்துவரும் அரசியல்வாதி ஆவார்.  இத்தாலியப் பொதுவுடமைக் கட்சியின் உறுப்பினராக நெடுங்காலம் இருந்த நபோலிடானோ இடது சனநாயகவாதிகள் கட்சிக்கு மாறினார். 1992 முதல் 1994 வரை இத்தாலிய கீழவை (சாம்பர் ஆஃப் டெபுடீஸ்) அவைத்தலைவராகவும் 1996 முதல் 1998 வரை இத்தாலியின் உள்துறை அமைச்சராகவும் பணியாற்றியுள்ளார்.

2005இல் வாழ்நாள்  செனடராக நியமிக்கப்பட்டபின் 2006ஆம் ஆண்டு குடியரசுத் தலைவர் தேர்தலில் வெற்றி பெற்றார். மே15, 2006 அன்று உறுதிமொழி ஏற்றுக்கொண்டதிலிருந்து இப்பதவியில் உள்ளார். இத்தாலியப் பொதுவுடமைக் கட்சி உறுப்பினராக இருந்த ஒருவர் அந்நாட்டு குடியரசுத்தலைவராக ஆனது இவர் மட்டுமே.

## குறிப்புகள்

## வெளியிணைப்புகள்

* 

பகுப்பு:1925 பிறப்புகள்
பகுப்பு:வாழும் மக்கள்
பகுப்பு:இத்தாலிய அரசியல்வாதிகள்
திக்குவல்லை

**திக்குவல்லை** இலங்கை, மாத்தறை மாவட்டத்தில் மாத்தறை-அம்பாந்தோட்டை வழியில் உள்ள ஒர் ஊர். இதன் நகர்ப் புறத்தில் முஸ்லிம்கள் செறிந்து வாழ்ந்த போதிலும் ஒட்டு மொத்தமாகக் கணக்கெடுக்கும் போது சிங்களவர்களே பெரும்பான்மையாக உள்ளனர். இவ்வூரின் பெரும் பகுதி எல்லைக்குள்ளேயே இலங்கையின் புகழ் பெற்ற சுற்றுலாத் தலமான ஊதற்துளை காணப்படுகிறது. உலகிலேயே மிகப் பெரிய கடிகாரப் பொறியைக் கொண்டிருப்பதாகக் கூறப்படும் வரலாற்றுப் புகழ் மிக்க வெவுருகன்னல விகாரையும் இங்கேயே காணப்படுகிறது.

### திக்குவல்லையில் பிறந்து புகழ்பெற்றோர்
* எம். எச். எம். ஷம்ஸ் 
* திக்குவல்லை ஸப்வான் 
* திக்குவல்லை கமால்

பகுப்பு:மாத்தறை மாவட்டத்தில் உள்ள ஊர்களும், நகரங்களும்
ஜான் குடால்

**ஜான் குடால்** (*John Goodall *, பிறப்பு: சூன் 19, 1863, இறப்பு: மே 20 1942), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1895-1896 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் குடால்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1863 பிறப்புகள்
பகுப்பு:1942 இறப்புகள்
பகுப்பு:டெர்பிசையர் துடுப்பாட்டக்காரர்கள்
பவுல் குட்மன்

**பவுல் குட்மன்** (*Paul Goodman *, பிறப்பு: மே 11 1943), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1967 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
பவுல் குட்மன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1943 பிறப்புகள்
பகுப்பு:வாழும் மக்கள்
செசில் குட்டென்

**செசில் குட்டென் ** (*Cecil Goodden  *, பிறப்பு: நவம்பர் 12, 1879, இறப்பு: நவம்பர் 5 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1900-1903 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
செசில் குட்டென்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1879 பிறப்புகள்
பகுப்பு:1969 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:டொர்செட் துடுப்பாட்டக்காரர்கள்
பகுப்பு:ஆங்கிலேய எழுத்தாளர்கள்
ஜெரமி குட்

**ஜெரமி குட் ** (*Jeremy Goode *, பிறப்பு: சூன் 2, 1972, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜெரமி குட்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:வில்ட்சையர் துடுப்பாட்டக்காரர்கள்
குட் ஹியூ

**குட்ஹியூ** (*Goodhew *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1791-1795 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
குட்ஹியூ - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 15, 2011.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
யோர்தானின் ரானியா அல்-அப்துல்லா

**ரானியா அல்-அப்துல்லா** (*Rania Al Abdullah*, , பிறப்பு : ஆகஸ்ட் 31, 1970) ஜோர்தான் மன்னர் அப்துல்லாவின் மனைவி மற்றும் ஜோர்தானின் தற்போதைய ராணி. ரானியா பலஸ்தீனப் பெற்றோருக்குக் குவைத்தில் பிறந்தார்

## மேற்கோள்கள்

பகுப்பு:ஜோர்தானிய மன்னர்கள்
பகுப்பு:1970 பிறப்புகள்
பகுப்பு:வாழும் மக்கள்
வெம்பிளி விளையாட்டரங்கம்

**வெம்பிளி விளையாட்டரங்கம்** (*Wembley Stadium*) இங்கிலாந்தின் லண்டன் பெருநகரில் வெம்பிளி பூங்காவில் அமைந்துள்ள ஒரு கால்பந்து அரங்காகும். இது 2007 இல் திறக்கப்பட்டது. முந்தைய 1923 விம்ளி விளையாட்டரங்கம் இருந்த தளத்தில் கட்டப்பட்டது. ஒரே நேரத்தில் இதில் 90,000 பேர் அமரலாம். இது ஐரோப்பாவில் இரண்டாவது பெரிய மைதானமாக உள்ளது மற்றும் இங்கிலாந்து தேசிய விளையாட்டரங்கமாக விளங்குகிறது.

## மேற்கோள்கள்

## வெளி இணைப்புகள்
* அதிகாரப்பூர்வ இணையத்தளம்

பகுப்பு:இங்கிலாந்தின் விளையாட்டரங்குகள்
மெல்போர்ன் துடுப்பாட்ட அரங்கம்

**மெல்போர்ன் துடுப்பாட்டத் திடல்** (*Melbourne Cricket Ground*, *MCG*) என்பது ஆஸ்திரேலியாவின் மெல்போர்ன் நகரில் யார்ரா பூங்காவில் அமைந்துள்ள விளையாட்டரங்கம் ஆகும். இது உலகின் எட்டாவது மிகப்பெரிய விளையாட்டரங்கமும், ஆஸ்திரேலியாவின் மிகப்பெரிய  விளையாட்டரங்கமும் ஆகும். மேலும் இது கொள்ளளவு அடிப்படையில் உலகின் மிகப்பெரிய துடுப்பாட்ட அரங்கமாக உள்ளது.

பன்னாட்டுத் துடுப்பாட்ட வளர்ச்சியில் மெல்போர்ன் திடல் முக்கியப் பங்கு வகித்தது. குறிப்பாக 1877 மற்றும் 1971 ஆண்டுகளில் துடுப்பாட்ட வரலாற்றின் முதல் தேர்வுத் துடுப்பாட்டப் போட்டியும் ஒருநாள் போட்டியும் ஆஸ்திரேலியா மற்றும் இங்கிலாந்து அணிகளுக்கிடையே மெல்போர்ன் திடலில் நடைபெற்றன. இங்கு ஆண்டுதோறும் நடைபெறும் *பாக்சிங் டே* துடுப்பாட்டம் மிகப் பிரபலமான நிகழ்வுகளில் ஒன்றாகும்.

## மேற்கோள்கள்

## வெளி இணைப்புகள்
* அதிகாரப்பூர்வ இணையத்தளம்

பகுப்பு:ஆத்திரேலிய விளையாட்டரங்குகள்
பகுப்பு:ஆத்திரேலியத் துடுப்பாட்டத் திடல்கள்
பகுப்பு:மெல்பேர்ண்
காளாமுகர்

**காளாமுகர்கள்** என்றவர்கள் சாக்தம் மதத்தில் ஒரு பிரிவினரான காபாலிகம் என்ற மதத்தைச் சேர்ந்தவர்கள். இவர்கள் நரபலி, தன்னுருப்பு நீக்கல், மந்திர தந்திர வித்தைகள் போன்றவற்றை நம்புபவர்கள். இவர்கள் காளி, பைரவர் போன்ற தெய்வங்களை வழிபடுபவர்கள். இக்காபாலிகர்கள் இடைக்கால மற்றும் பிற்கால சோழர் காலங்களில் சோழர் தேசங்களில் குறிப்பிட்ட காட்டுப்பகுதிகளில் அதிகம் வாழ்ந்தனர்.

;தோற்றம்
இவர்கள் நல்ல திடகாத்திரமான உடம்பினையும், கையில் மந்திரக்கோலையும், மண்டையோட்டு மாலையையும், மிருகத்தோல் அல்லது அங்கியும் அணிந்து காணப்படுவர்.

;பலியிடுதல்
காளி என்ற தெய்வத்திற்கு மனிதபலி இடுவதன் மூலம் பல வரங்கள் பெற முடியும் என்பது இவர்களின் நம்பிக்கை. அரச வம்சத்தைச் சேர்ந்தவர்களைப் பலியிடுவதன் மூலம் மிகப்பெரிய சக்திகளைப் பெற முடியும் என்று நம்புபவர்கள் இவர்கள். பலியிடுதலுக்கென பலிபீடமும் மனிதர்களை மடக்கிப்பிடிக்க தனி ஆயுதங்களையும் இவர்கள் வைத்திருப்பர்.

பகுப்பு:தந்திரம்
பகுப்பு:சாக்தம்
கர்ராரா விளையாட்டரங்கம்

**கர்ராரா விளையாட்டரங்கம்** (*Carrara Stadium*, அல்லது வணிகமுறையில் *மெட்ரிகான் விளையாட்டரங்கம்*) ஆஸ்திரேலியாவின் குயின்ஸ்லாந்து மாநிலத்தில் கோல்ட் கோஸ்ட் நகரின் புறநகர்ப்பகுதி *கர்ராரா*வில் உள்ள ஓர் விளையாட்டரங்கமாகும். 

1987ஆம் ஆண்டில் *பிறிஸ்பேன் பியர்ஸ் கால்பந்து அணியினர்* *ஆத்திரேலிய கால்பந்து லீக் போட்டிகளில்* நுழைவதற்கு முன்னர் வெகுவாக புனரமைக்கப்பட்டது. ஆனால், 1993ஆம் ஆண்டில் பிறிஸ்பேன் அணியினர் காபாவிற்கு இடம் மாறிய பின்னர், மற்ற விளையாட்டுக்களுக்கும் இங்கு இடமளிக்கப்படுகிறது.  2018 பொதுநலவாய விளையாட்டுக்களின் துவக்க மற்றும் இறுதி விழாக்கள் இங்கு நடைபெறவுள்ளன.

## மேற்கோள்கள்

## வெளியிணைப்புகள்
* Official Website
* Description and aerial view of Carrara Oval at the Gold Coast City Council's web site 
* 
* Bring Carrara Back to Life - But Slowly 

பகுப்பு:ஆத்திரேலிய விளையாட்டரங்குகள்
பகுப்பு:ஆத்திரேலியத் துடுப்பாட்டத் திடல்கள்
பம்பாய் சகோதரிகள்

**பம்பாய்  சகோதரிகள்** (*Bombay Sisters*, சி. சரோஜா (பிறப்பு: 7 திசம்பர் 1936), சி. லலிதா (26 ஆகத்து 1938 – 31 சனவரி 2023) ஆகியோர் கருநாடக இசைப் பாடகர்கள் ஆவர். இவ்விருவரும் இசை மேடைகளில் இணைந்து பாடினர்.

## ஆரம்பகால வாழ்க்கை
பம்பாய்  சகோதரிகளான சி. சரோஜா, சி. லலிதா ஆகியோர் கேரளத்தின் திருச்சூரில் முக்தாம்பாள் - என் சிதம்பர ஐயர் ஆகியோருக்கு மகள்களாக பிறந்தனர். சகோதரிகள் இருவரும் அப்போதைய பம்பாயின் மட்டுங்காவில் பள்ளிக் கல்வி பயின்று, தில்லி பல்கலைக் கழகத்தில் பட்டப்படிப்பை முடித்தனர். இவர்கள் எச். ஏ. எஸ். மணி, முசிரி சுப்பிரமணிய ஐயர், டி. கே. கோவிந்த ராவ் ஆகியோரிடம் இசைப்பயிற்சி பெற்றனர்.

## தொழில் வாழ்க்கை
1963 ஆம் ஆண்டு முதல் பாடி வரும் இச்சகோதரிகள், பம்பாயில் இருந்து சென்னை வந்து இசை நிகழ்ச்சிகளை நடத்தியதால் இருவரும் *பம்பாய் சகோதரிகள்* என்ற பெயர் பெற்றனர். இவர்கள் தமிழ் மொழியில் மட்டுமல்லாது தெலுங்கு, மலையாளம், கன்னடம், சமசுகிருதம், இந்தி, மராத்தி ஆகிய மொழிகளிலும் பாடல்கள் பாடியுள்ளனர்.

## குடும்பம்
வழக்கறிஞரான என். ஆர். சந்திரனை லலிதா மணந்தார். என் ஆர். சந்திரன் தமிழ்நாடு அரசின் முன்னாள் தலைமை வழக்கறிஞராவார். லலிதா சந்திரன் 2023 சனவரி 31 அன்று தன் 84வது அகவையில் இறந்தார்.

## விருதுகள்
* சங்கீத சூடாமணி விருது, 1991. வழங்கியது ஸ்ரீ கிருஷ்ண கான சபா, சென்னை
* இசைப்பேரறிஞர் விருது,2006. வழங்கியது: தமிழ் இசைச் சங்கம், சென்னை.
* ஆஸ்தான விதுசி; வழங்கியது: காஞ்சி சங்கர மடம் 
* சங்கீத கலாநிதி விருது,2010. வழங்கியது: மியூசிக் அகாதெமி, சென்னை
* மகாராஜபுரம் விஸ்வநாத ஐயர் நினைவு விருது, 2013. வழங்கியது: மகாராஜபுரம் விஸ்வநாத ஐயர் அறக்கட்டளை 
* சங்கீத கலாசிகாமணி விருது 2006 ; வழங்கியது இந்தியன் ஃபைன் ஆர்ட்ஸ் சொசைட்டி
* இந்திய அரசின் பத்மசிறீ விருது 2020
* தமிழ்நாடு இயல் இசை நாடக மன்றத்தின் கலைமாமணி விருது

## மேற்கோள்கள்

## வெளி இணைப்புகள்
* Profile at ChennaiOnline.com
* BombaySisters.com

பகுப்பு:கருநாடக இசைப் பாடகர்கள்
பகுப்பு:சங்கீத கலாநிதி விருது பெற்றவர்கள்
பகுப்பு:இசைப்பேரறிஞர் விருது பெற்றவர்கள்
பகுப்பு:சகோதர இரட்டையர் (வாய்ப்பாட்டு)
பகுப்பு:சங்கீத சூடாமணி விருது பெற்றவர்கள்
பகுப்பு:மகாராஜபுரம் விஸ்வநாத ஐயர் நினைவு விருது பெற்றவர்கள்
பகுப்பு:சங்கீத கலாசிகாமணி விருது பெற்றவர்கள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:சென்னைப் பாடகர்கள்
பகுப்பு:இந்தியப் பாடகர்கள்
பகுப்பு:ஊர்ப் பெயரால் அறியப்படும் மக்கள்
வென்வேலான் குன்று

**வென்வேலான்** என்னும் தொடர் வெற்றிவேலை வைத்துக்கொண்டிருக்கும் முருகனைக் குறிக்கும். குறிஞ்சித்தெய்வமாகப் போற்றப்படும் முருகனின் படைவீடாகக் குன்றுதோறாடல் குறிப்பிடப்படுகிறது. 

கேரள மாநிலம் இடுக்கி மாவட்டத்தில் மங்கலதேவி கண்ணகி கோயில் உள்ள மலை **வென்வேலான் குன்று** எனக் கருதுகின்றனர்.

மதுரையில் உள்ள திருப்பரங்குன்றம் வென்வேலான் குன்று எனப் போற்றப்படுகிறது.  
## அடிக்குறிப்பு

பகுப்பு:சங்க காலப் புவியியல்
அன்டன்

**அன்டன்**, **ஆன்டன்**, அல்லது **அன்ரன்** (*Anton*) என்று சொல் பல்வேறு இடங்களில் பின்வருமாறு பயன்படுகிறது.

## பெயர்கள்
* ஒருவருக்கு வழங்கப்படும் பெயர்.
**அன்ரன் பாலசிங்கம்
**ஆன்டன் செக்கோவ்
**ஆன்டன் புரூக்னர்
**ஆன்டன் வான் லீவன்ஹூக்

## பொழுதுபோக்கு
* அன்டன், 1973ஆம் ஆண்டு தயாரிக்கப்பட்ட ஓர் நோர்வே மொழித் திரைப்படம்.

## இடங்கள்
* அன்டன், பல்கேரியா
* அன்டன், பனாமா
* அன்டன், கொலராடோ, ஐக்கிய அமெரிக்கா
* அன்டன், டெக்சஸ், அமெரிக்கா
* அன்டன், விஸ்கொன்சின், அமெரிக்கா

## நதிகள்
* அன்டன் ஆறு, ஐக்கிய இராச்சியத்திலுள்ள ஓர் ஆறு

## தொழில் நுட்பம்
* அன்டன், ஓர் மீத்திறன் கணினி
மடம் (தங்குமிடம்)

முனிவர்கள், துறவிகள், சமய யாத்திரிகர்கள் முதலானோரின் தங்குமிடம் மடம் ஆகும். ஆலயங்களில் சமய யாத்திரியர்களும் பக்தர்களும் தங்கி இளைப்பாறுமிடமாக இது இருக்கும். இவை மடாலயம் என்ற பெயராலும் வழங்கப்படும். 

எ.கா: இராமகிருசுண மடம், திருக்குடும்பக் கன்னியாத்திரியர் மடம்.

## முக்கியத்துவமிக்க மடங்கள்
* திருவாவடுதுறை ஆதீனம்
* தரும்புரம் மடம்

* வேளாக்குறிச்சி ஆதீனம்

*ஸ்ரீ வானமாமலை மடம்- நான்குநேரி

## மடம் தொடர்பான பழமொழிகள்
# இடத்தைக் கொடுத்தால் மடத்தைப் பிடுங்குவான்.

## மேலும் பார்க்க

* சைவ சமய மடங்கள்

## மேற்கோள்கள்


பகுப்பு:இந்து சமய அமைப்புகள்
மட்டக்களப்புத் தமிழகம்

**மட்டக்களப்புத் தமிழகம்** என்னும் நூல் பண்டிதர் வி. சீ. கந்தையாவால் மட்டக்களப்பின் சரித்திரம் பற்றி 1964 ஆம் ஆண்டு எழுதப்பட்டது. ஈழகேசரிப் பொன்னையா நினைவு மன்றம் இதனை வெளியிட்டது. இந்நூல் அறிவியல் ஆய்வு நூல் அல்ல, மாறான புனைவு என்ற கருத்தும் உள்ளது. ஆயினும் மட்டக்களப்பு பற்றிய வரலாறு பற்றிய புராதன விடயங்கள் உட்பட கலை, கலாச்சாரம், வாழ்க்கை முறை, உள்ளூர் பேச்சு வழக்கு எனப் பல விடயங்களுக்கு இது தகவல்களை வழங்குகிறது.

## பொருளடக்கம்
* 1 ஆம் இயல்: அறிமுகம்
* 2 ஆம் இயல்: உணர்ச்சிக் கவிநலம்
* 3 ஆம் இயல்: நாட்டுக் கூத்துகள்
* 4 ஆம் இயல்: நீரரமகளிரும் யாழ் நூலாசிரியரும்
* 5 ஆம் இயல்: செந்தமிழ்ச் சொல்வளம்
* 6 ஆம் இயல்: கண்ணகி வழிபாடு
* 7 ஆம் இயல்: புலவர் பரம்பரை
* 8 ஆம் இயல்: மருந்தும் மந்திரமும்
* 9 ஆம் இயல்: வரலாறு
* 10 ஆம் இயல்: ஒழிபு

## பதிப்பு
* முதற் பதிப்பு: ஐப்பசி 1964
* இரண்டாம் பதிப்பு: அக்டோபர் 2002

## உசாத்துணை

பகுப்பு:ஈழத்து நூல்கள்
பகுப்பு:மட்டக்களப்பு வரலாறு
குதிரை மாளிகை

**குதிரை மாளிகை** என்பது திருவிதாங்கூர் அரசுக்குச் சொந்தமான ஒரு அரண்மனை. இது கேரள மாநிலத்தின் திருவனந்தபுரத்தில் உள்ள பத்மநாபசுவாமி கோவிலுக்கு அருகில் அமைந்துள்ளது. இம்மாளிகையில் கூரைப்பகுதிக்குக் கீழே குதிரை சிற்பங்கள் அமைந்திருப்பதால் குதிரை மாளிகை என்று அழைக்கப்படுகிறது. இதற்கு புத்தென் மாளிகை என்று மற்றொரு பெயரும் உண்டு. 

எண்பது அறைகள் கொண்ட இம்மாளிகையில் 20 அறைகள் தற்போது அருங்காட்சியகமாக மாற்றப்பட்டுள்ளது. இங்கு திருவாங்கூர் அரசுக்கு சொந்தமான வாள் முதலிய படைக்கலன்கள், சிம்மாசனங்கள், ஓவியங்கள், மர வேலைப்பாடுள்ள பொருட்கள், மற்ற நாடுகளில் இருந்து அரசுக்கு அளிக்கப்பட்ட பரிசுகள் முதலியன காட்சிப்படுத்தப்பட்டுள்ளன. இங்குள்ள அறைகளின் கூரைப்பகுதியில் மரவேலைப்பாடுகள் செய்யப்பட்டுள்ளன. மேலும் மாளிகையிலிருந்து கோவிலைப் பார்க்கும் வகையிலான மாடம் ஒன்றும் உள்ளது.

## மேற்கோள்கள்

1840களில் கட்டப்பட்ட இந்த மாளிகை 150 ஆண்டுகளாக பூட்டப்பட்டு இருந்தது. 1991-இல் இது அருங்காட்சியகமாக மாற்றப்பட்டு திறக்கப்பட்டதாகக் கூறப்படுகிறது.

பகுப்பு:கேரளத்தில் உள்ள அரண்மனைகள்
பகுப்பு:கருநாடக இசை
பகுப்பு:திருவனந்தபுரத்திலுள்ள சுற்றுலாத் தலங்கள்
பகுப்பு:திருவனந்தபுரத்திலுள்ள அரண்மனைகள்
பரங்கியர்

**பரங்கியர்** அல்லது **பறங்கியர்** (*Burghers*) எனப்படுவோர் போத்துக்கீச, இடச்சு, பிரித்தானிய வம்சாவளி மற்றும் ஏனைய இலங்கையில் குடியேறிய ஐரோப்பிய
ஆண்கள் உள்ளூர் பெண்களை திருமணம் செய்து அதன் மூலம் உருவான ஐரோவாசியா இலங்கையில் உள்ள கலப்பு சிறிய இனக்குழுவினர் ஆவர். இவர்களில் அதிகம் பேர் இலங்கையில் காணப்படுகின்றனர். இன்று இவர்களின் தாய்மொழி ஆங்கிலமாக இருந்தபோதும், இவர்கள் உள்ளூர் மொழிகளையும் அதிகம் பேசுகின்றனர். இலங்கையில் கிரியோல் மொழியின் அடிப்படையில் இவர்கள் பல காலமாக பேசிவரும் இலங்கை போர்த்துக்கீச கிரியோல் மொழி குறிப்பிடத்தக்கது.

thumb|1981 அல்லது 2001 ஆம் ஆண்டு சனத்தொகை மதிப்பீட்டின்படி மாவட்ட ரீதியான பரங்கியர் வீதம்.

## கணிப்பீடு
1981ம் ஆண்டு இலங்கை குடிசன மதிப்பீட்டின்படி, பரங்கியர் 39,374 பேராக இலங்கையின் மொத்த சனத்தொகையில் 0.2%ஆக காணப்பட்டனர். பரங்கியர் அதிகளவில் கொழும்பு (0.72%), கம்பகா (0.5%) ஆகிய நகரங்களில் காணப்படுகின்றனர். குறிப்பிடத்தக்க அளவானோர் திருகோணமலையிலும் மட்டக்களப்பிலும் காணப்படுகின்றனர்.

இவ்வினத்தவர் அநேகமானோர் உலகிலுள்ள பல சமூகத்தினரிடையே கலந்து காணப்படுகின்றனர்.

## இவற்றையும் பார்க்க
*போர்த்துக்கல் பரங்கியர்
*இடச்சு பறங்கியர்
*இலங்கை காப்பிலி

## மேற்கோள்கள்

## வெளி இணைப்புகள்

*The Dutch Burghers of Sri Lanka, Dutch Ceylon
*The Burgher Association
*Burgher Association of Australia
*Burgher Association of UK 
*DUTCH PORTUGUESE COLONIAL HISTORY 
*Dutch Burgher Union  includes extensive archive of their journal.
*The Burgher Association
*Excellent electronic copy of a book called "Proud and prejudiced – The history of the burghers of Sri Lanka". 

பகுப்பு:பரங்கியர்
சாப்டூர் பாளையக்காரர்

மதுரையில் நாயக்கர்கள் ஆட்சிக் காலம் ஏற்படும் முன்பே இராசகம்பளம் மக்களின் பாளையங்கள் குறிப்பாக எட்டையபுரம், பாஞ்சாலங்குறிச்சி, போடிநாயக்கனூர், சேந்தமங்கலம், சாப்டூர் போன்ற பாளையங்களில் **[[சாப்டூர்]]** என்னும் பகுதியில்  **வேகிளியார் சில்லவார் **வம்சத்தைச் சேர்ந்தோர்கள் ஆட்சி செய்து வந்துள்ளனர். இயற்கை வளம் நிறைந்த பகுதியாக இருக்கும் இப்பகுதியில்  இராசகம்பளம் மற்றும் பளியர் மக்கள் அதிகம் வாழ்கிறார்கள்.

## பூர்விகம்
ஆந்திரம் மாநிலம் சந்திரகிரி என்னும் பகுதியில் இருந்து இங்கு வந்த இவர்கள் **கொட்டியம் நாகம்ம நாயக்கர் ** என்பவரால் தனி இடத்தில இப்பகுதியில் குடிபெயர்ந்தனர்  .  இசுலாமிய மன்னன் ஒருவன் கம்பளத்து இனத்தின் பெண்ணை கேட்டதாகவும் அதனால் தங்கள் இன பெண்களை காப்பாற்ற தெற்கு நோக்கி வந்ததாகவும் கூறப்படும் தொட்டிய நாயக்கர்களின் கதையினை போலவே இவர்களும் தெரிவிக்கின்றனர். 

## தமிழ்ப்பற்று
சாப்டூர் சமின் பகுதியை ஆட்சி செய்த மன்னர்கள் மிகுந்த தமிழ்ப்பற்று கொண்டு வந்துள்ளனர் , அதிலும் **நாகைய சாமி காமைய நாயக்கர் ** என்பவர் தமிழ் புலவர்களை ஆதரித்தும் , தானே தமிழ் மற்றும் இசை ஆகியவற்றில் புலமைக் கொண்டும் வாழ்ந்து வந்துள்ளார் . 

## பெயர்க்காரணம்
சாப்டூர் என்பது சாப டூர் என்னும் தெலுங்கு சொல்லில் இருந்து வந்துள்ளது . சாப என்றால் **கம்பிளி ** என்று தெலுங்கில் பொருள் . ராஜகம்பளம் மக்கள் அக்காலகட்டத்தில் கம்பிளி என்னும் போர்வையினை தங்களின் மீது அணிந்து இருப்பர் . எனவே இவ்வூருக்கு **சாப்டூர் ** என்று பெயர் வந்தது . 

## ஜமின் எல்லைகள்
சுமார் 7500 ஏக்கர் பரப்பளவு கொண்ட இவர்களின் சொத்து மதிப்புகள் தற்போது ஜமின் ஒழிப்பு சட்டம் வந்த பிறகு 200 ஏக்கர் மட்டும் கொண்டு உள்ளது , தற்போது ஜமின் வாரிசுதாரராக இருப்பவர் **ராம் குமார் நாயக்கர் ** . இவர் இன்று வாழ்ந்து வந்த அரண்மனை சுமார் 500 வருடம் பழமையானது .

## காடுகளைப் பாதுகாத்தல்
இப்பாளையகாரர்கள் காடுகளை கருத்தாக பாதுகாத்துள்ளனர் . அரசரின் ஆணை இல்லாமல் சிறு விரகினை கூட யாரும் எடுக்க முடியாதாம் . இன்றும் இங்குள்ள மக்கள் **காமைய நாயக்கர் பாறை ** என்றே இங்குள்ள சிறு சிறு பாறைகளை அழைத்து வருகின்றனர் . 
## மேற்கோள்கள்


பகுப்பு:பாளையக்காரர்கள்
வில் பொறி

**வில் பொறி** (*Venus Flytrap, Dionaea muscipula*) என்பது வட அமெரிக்காவில் உள்ள பூச்சி உண்ணும் தாவரம் ஆகும். இது திரோசிரேசியீ என்னும் குடும்பத்தைச் சேர்ந்தது. இச்செடி ஈரமான நீர்த்தேக்கப் பகுதிகளில் வளரும். இதன் இலைகள் கொத்தாக தலையை ஒட்டியோ சிறிது மேலெழுந்தவாறோ  ரோஜாப்பூவின் இதழடுக்கு போல இருக்கும்.

## அமைப்பு.
வில்பொறி தாவரத்தில் இலைகள் 3 முதல் 12 செ.மீ வரை நீளமுடையது. இலையின் காம்பு விரிந்து இறகு போல அமைந்திருக்கும். இதன் மேல் பகுதியில்  இலையின் பரப்பு இரண்டு பகுதிகளாக உள்ளது. இந்த இலைகள் பூச்சிகளைச் சட்டென்று பிடிப்பதற்குத் தக்கவாறு அமைந்துள்ளன. இவைகளில் தனியாக மடங்கக்கூடிய இரண்டு பகுதிகள் உள்ளன. இலைகளின் ஓரங்களில் முள் போன்ற பற்கள் 12 முதல் 20 வரை காணப்படும். பாதி மட்டும் திறந்த புத்தகம் போல் இருக்கும். அதன் பரப்புக்ளில் உணர்ச்சியுள்ள முடிகள் உள்ளன. இவை துப்பாக்கியில் உள்ள குதிரையின் வில்பொறி போல இருக்கும். இலையின் உள் பகுதி சிவப்பு நிறத்தில் இருக்கும் இலையின் மத்திய பகுதியில் மிக அதிகமாக சீரண சுரப்பிகள் உள்ளன.

## பூச்சிகளைப் பிடித்தல்
thumb|250px|இடது|மெக்சிகோ குடாப் பகுதியில் உள்ள ஒரு வில்பொறி தாவரம்
ஏதாவது ஒரு பூச்சி இதன் வண்ணத்தில் கவரப்பட்டு இலையின் மீது ஊர்ந்து செல்லும் போது இதன் உணர்ச்சியுள்ள முடியில் (Trigger) மேல் பட்டால் அந்தக் கணத்திலேயே இதன் இலையின் இரண்டு பகுதிகளும் மின்சாரம் பாய்ச்சியது போல மூடிக் கொள்ளும். இதை வில்பொறி அமைப்பு (Venus fly trap) என்று அழைப்பர். இது 1/5 வினாடிகளில் நடக்கிறது. பூச்சி ஒரு சிறு சிறையில் அடைக்கப்பட்டு விடும். இலையின் விளிம்பில் உள்ள முள் போன்ற பற்கள் ஒன்றோடு ஒன்று கவ்வி பூச்சியை இறுக்கிப் பிடித்துக்கொள்ளும். மேலும் மெல்ல மெல்ல பூச்சியை இறுக்கிக் கொண்டே போகும். இந்த இறுக்கத்தில் பல பூச்சிகள் இறந்துவிடும்.

## சீரணமாதல்

இத்தாவரங்களின் இலைகளில் செரிமான சுரப்பிகளால் சுரக்கப்படும் செரிமான நீர் பூச்சியை மெதுவாக சீரணிக்கிறது. பூச்சியின் உடல் செரிமானமான பிறகே இலை திறந்துகொள்ளும். இதற்கு சுமார் 5 முதல் 10 நாட்கள் ஆகும். அல்லது பூச்சி முழுவதும் சீரணமாகும் வரை மூடியே இருக்கும். செரிக்காத பூச்சியின் பகுதிகள் இலை திறக்கும்போது கீழே விழுந்துவிடும். ஒரு இலை இரண்டு அல்லது மிகவும் அதிகமாக 3 முறை மட்டுமே பூச்சியைப் பிடிக்கிறாது. மூன்றாவது முறை பூச்சி பிடிக்குமானால் அந்த இலை மூடியே இருக்கும். மீண்டும் அது திறப்பதே இல்லை.

## அலங்காரத் தாவரம்

இச்செடிகளை வீடுகளில் தொட்டியில் வளர்க்கிறார்கள். ஒவ்வொரு இலையும் பூச்சியைப் பிடிக்கிறது. இச்செடியின் மையப் பகுதியில் இருந்து 30 செ.மீ உயரமுள்ள காம்பு வளர்கிறது. இதில் சிறிய வெள்ளை அல்லது மஞ்சள் நிறப்பூக்கள் காணப்படுகின்றன. பூச்சி உண்ணும் தாவரங்களில் இச்செடி அனைவருக்கும் தெரிந்த ஒன்றாகும்.

## விக்கிக் காட்சியகம்
250px|left|thumb|பூ
250px|மூடிக்கொள்ளும் இலையமைப்பு. அசைவுப்படம்
250px|முள் போன்ற உணர் முடிகள்
250px|வளரும் வில்பொறி-அசைவுப்படம்

## ஊனுண்ணித் தாவரங்கள் பகுப்பு

## உசாத்துணை
ஏற்காடு இளங்கோ. ';அதிசயத் தாவரங்கள்', அறிவியல் வெளியீடு. 2002.

## மேற்கோள்கள்

பகுப்பு:ஊனுண்ணித் தாவரங்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:வியத்தகுத் தாவரங்கள்
சாருலதா மணி

**சாருலதா மணி** (*Charulatha Mani*) தமிழ்நாட்டைச் சேர்ந்த கருநாடக இசைப் பாடகர் ஆவார். கருநாடக இசை நிகழ்ச்சிகளில் பாடுவதோடு திரைப்படங்களுக்கும் பாடல்களை  இவர் பாடுகிறார்.

## கல்வித் தகுதி
இவர் இயந்திரப் பொறியியலில் பட்டம் பெற்றவர்.

## இசைப் பணிகள்
* வானொலி மற்றும் தொலைக்காட்சி நிகழ்ச்சிகள் பலவற்றில் இவர் பங்கேற்று வருகிறார். கருநாடக இசையின் ராகங்கள் குறித்து விரிவாக விளக்கம் தரும் 'இசைப் பயணம்' (ஜெயா தொலைக்காட்சி) எனும் நிகழ்ச்சி இவரால் வழங்கப்பட்டதாகும். ஏறத்தாழ 80 பகுதிகளாக இந்த நிகழ்ச்சி ஒளிபரப்பப்பட்டது.
* இவரின் பல்வேறு இசைத் தொகுப்புகள் குறுவட்டுகள் மூலம் வெளியாகியுள்ளன.

## மேற்கோள்கள்

## வெளி இணைப்புகள்
* அதிகாரப்பூர்வ இணையத்தளம்
* Versatile Nattai ''தி இந்து'' நாளிதழில் சாருலதா மணி எழுதிய ஒரு இசைக் கட்டுரை

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:சென்னைப் பாடகர்கள்
பகுப்பு:கருநாடக இசைப் பாடகர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:தமிழ்நாட்டுப் பெண் இசைக்கலைஞர்கள்
வெங்கடேஸ்வர பெருமாள் கோவில், மேல திருப்பதி

**ஸ்ரீ வெங்கடேஸ்வர பெருமாள் திருக்கோவில்** திருப்பூர் மாவட்டத்தின் மொண்டிபாளையம் என்னும் ஊரில் அமைந்துள்ள வைணவ கோவில். இது கொங்கு பகுதியில் ’மேலத் திருப்பதி’ என்று அழைக்கபடுகிறது . திருப்பதி செல்ல முடியாதோர் இங்கு வந்து வழிபட்டால் அதே பயன் கிட்டும் என்பது நம்பிக்கை.

## தல வரலாறு
இக்கோவில் கொண்டம நாயக்கர் என்ற குறு நில மன்னர் ஆட்சி செய்து வந்துள்ளார். அவரின் பண்ணையில் இருந்த ஒரு பசு தனியாக சென்று ஒரு மணல்குன்றின் மேல் பாலை சுரந்தது. அதனை கண்ட அவர் அங்கு தோண்டி பார்க்கையில் பெருமாளின் ஆயுதங்களான சங்கு, சக்கிரம், கடாயம், சிக்கந்தி போன்றவற்றை கண்டார். இது கடவுளின் அருள் என்று எண்ணி அங்கு இக்கோவிலைக் கட்டியதோடு திருப்பதிக்கு நிகராக பூஜைகள் போன்றவற்றையும் செய்து வந்தார் .

## திருவிழாக்கள்
*வைகுண்ட ஏகாதசி

## மேற்கோள்கள்
*http://www.covai.com/temples/mondipalayam.htm 

## வெளியிணைப்புகள்

பகுப்பு:திருப்பூர் மாவட்டத்திலுள்ள பெருமாள் கோயில்கள்
கருவரகு

**கருவரகு ''(Paspalum scrobiculatum)**'' எனப்படுவது கைப்பும் இனிப்பும் கலந்த சுவையுள்ள ஒரு தானியம். இது நெடிய புல் போன்று 90 செமீ உயரம் வரை வளரக்கூடியது. பண்டைக் காலத்தில் இது தெற்காசியாவிற் பயிரிடப்பட்டுள்ளது. ஆபிரிக்காவின் அயன மண்டலப் பகுதிகளில் காட்டுத் தாவரமாக விரவிக் காணப்படுகிறது. எனினும், ஆபிரிக்காவில் இது ஒரு பாரம்பரிய உணவுப் பொருளாகும்.

மிகக் குறைவாகவே அறியப்பட்டதான இத்தாவரத்தின் தானிய மணிகள் போசாக்கு மிக்கவையாகவும் வேண்டாத பக்க விளைவுகளைத் தோற்றுவிக்காதவையாகவும் உள்ளன. கருவரகுப் பயிர்கள் நிலத்திற்கு வளம் சேர்ப்பனவாகும்.

இந்தியாவில் கருவரகு மணிகள் வகை-II நீரிழிவுக்கு மருந்தாகப் பயன்படுத்தப்படுகின்றன. பூச்சிக் கட்டுப்பாட்டுக்குப் பயனுள்ளதான கொழுப்பமிலங்கள் உட்படப் பல்வேறு தாவரப் பதார்த்தங்களும் இதிலிருந்து பெறப்படுகின்றன. இத்தாவரம் குறித்துப் பண்டைய சிங்களச் சோதிட நூல்களிலும் கூறப்பட்டுள்ளது.

## மேற்கோள்கள்

பகுப்பு:தானியங்கள்
பகுப்பு:தினைகள்
தமிழ் சமூக நூற்குறிப்புத் தளங்கள்

தமக்குப் பிடித்த தமிழ் வலைப்பதிவுகள், செய்திகள், கீச்சுக்கள், முகநூல் பதிவுகள், நிகழ்படங்கள் ஆகியவற்றைப் பிறருடன் பகிர்ந்து, அவர்களுக்கும் அவை பிடித்து இருந்தால் வாக்குகள் மூலம் தெரிவிக்க வசதி செய்யும் தளங்கள் **தமிழ் சமூக நூற்குறிப்புத் தளங்கள்** ஆகும்.  இவை பல்வேறு ஊடகங்களில் இருந்தும் திரட்டுவதால் தமிழ் வலைப்பதிவுத் திரட்டிகளில் இருந்து சற்று வேறுபட்டவை.  

## பட்டியல்
* தமிழ் 10
* வலையகம்
* இன்ட்லி

பகுப்பு:தமிழ்  வலைத்தளங்கள்
மதுரா (தீவு)

**மதுரா** என்பது இந்தோனேசியாவின் சாவகத் தீவின் வடகிழக்கே அமைந்துள்ள ஒரு தீவாகும். இதன் பரப்பளவு அண்ணளவாக 4,250 கி.மீ.². இத்தீவு கிழக்குச் சாவக மாகாணத்தின் ஒரு பகுதியாகவே நிருவகிக்கப்படுகிறது. இது சாவகத் தீவிலிருந்து மதுரா நீரிணை மூலம் பிரிக்கப்பட்டுள்ளது.

பகுப்பு:இந்தோனேசியாவின் தீவுகள்
மதுரா (மொழி)

**மதுரா** என்பது இந்தோனேசியாவின் கிழக்கு சாவகத்தில் மதுரா மக்களாற் பேசப்படும் மொழியாகும். இது மதுரா தீவுக்கு அருகாமையில் அமைந்துள்ள காங்கேயன் தீவுகள், சப்பூடி தீவுகள் என்பவற்றிலும் பசாருவான், சுராபாயா, மலாங், பஞுவாஙி, மசாலெம்பு தீவுகள் என்பவற்றிலும் கலிமந்தானின் சில பகுதிகளிலும் பேசப்படுகிறது. காங்கேயன் வழக்கு தனி மொழியாகவும் வகைப்படுத்தப்படுகிறது. மதுரா மொழி பண்டைக் காலம் முதலே சாவக எழுத்துக்களிலேயே எழுதப்பட்டு வந்துள்ளது. இப்போது இலத்தீன் எழுத்துகளில் எழுதும் பழக்கமும் பொதுவாக இருக்கிறது. மதுரா மொழியைப் பேசுவோரின் எண்ணிக்கை குறைவடைந்து கொண்டு வந்த போதிலும், 8-13 மில்லியன் பேர் இம்மொழியைப் பேசுவதாக மதிப்பிடப்பட்டுள்ளது.

பாலி–சசாஃ மொழிகள் என்பவற்றுக்கும் மதுரா மொழிக்கும் இடையிலான தொடர்பு, இம்மொழிகளிலான பேச்சு வழக்கு இவற்றுக்குப் பொதுவானதாகவே பெரும்பாலும் காணப்படுகிறது. அவ்வாறே, மதுரா மொழிக்கும் பிலிப்பீனிய மொழிகளுக்கும் பஞ்சார் மொழிக்கும் இடையில் பொதுவான சொற்கள் பல காணப்படுகின்றன. இம்மொழியில் பல்வேறு பேச்சு வழக்குகள் காணப்படுகின்றன.

## பொதுவாகப் பயன்படுத்தப்படும் சொற்கள்
*ஆண்: *லலாக்கே*
*பெண்:	*பபினே*
*ஆம்: *இயா*
*இல்லை: *எஞ்சா*
*நீர்: *அஎங்*
*கதிரவன்: *அரே*
*நான்/எனக்கு: *செங்-கோ*
*நீ: *பெஎன்*

பகுப்பு:இந்தோனேசிய மொழிகள்
மதுரா

* மதுரா, வட இந்தியா
* மதுரை, தமிழ்நாடு
* மதுராபுரி, இலங்கை
* மதுரா தீவு, இந்தோனேசியா
* மதுரா மொழி
* மதுரா மக்கள்
* மதுரா நீரிணை, இந்தோனேசியா
மதுரா நீரிணை

**மதுரா நீரிணை** என்பது இந்தோனேசியாவின் சாவகத் தீவையும் மதுரா தீவையும் பிரிக்கும் நீர்ப் பரப்பைக் குறிக்கும். இந்த நீரிணையிலேயே இந்தோனேசியத் தீவுகளான கம்பிங் தீவு, கிலிராஜா தீவு, கெந்தெங் தீவு, கெத்தாப்பாங் தீவு என்பன அமைந்துள்ளன.

இந்த நீரிணைக்கு மேலாகவே இந்தோனேசியாவின் மிகப் பெரிய பாலமான **சுராமாடு பாலம்** அமைந்துள்ளது. அப்பாலம் சாவகத் தீவில் அமைந்துள்ள சுராபாயாவையும் மதுரா தீவின் *பங்காலான் பெரும் பகுதியையும்* இணைக்கிறது.

## மேற்கோள்கள்

பகுப்பு:இந்தோனேசிய நீரிணைகள்
ராய்ப்பூர், பாக்கித்தான்

**ராய்ப்பூர் ** (*Raipur*) பாக்கித்தானின் பஞ்சாப் மாநிலத்தில் கானேவால் மாவட்டத்தில் கபிரிவாலா வட்டத்தில் உள்ள ஓர் சிற்றூராகும். இது 2000ஆம் ஆண்டுவரை மூல்தான் கோட்டத்தின் அங்கமாக இருந்தது. 1968ஆம் ஆண்டில் நோபல் பரிசு பெற்ற ஹார் கோவிந்த் கொரானாவின் பிறந்த ஊர் என்பவரால் இவ்வூர் பெருமை பெற்றது.

## மேற்கோள்கள்


பகுப்பு:பாகிஸ்தான் நகரங்கள்
மதுரா (இனம்)

**மதுரா** இனத்தினர் இந்தோனேசியாவின் மதுரா தீவைத் தாயகமாகக் கொண்ட ஒரு இனக் குழுவினர் ஆவர். இவர்கள் *ஒராங் மதுரா* என்றும் *சுக்கு மதுரா* என்றும் அழைக்கப்படுகின்றனர். தற்காலத்தில் இவர்கள் இந்தோனேசியாவின் பல்வேறு பகுதிகளிலும் பரவி வாழ்கின்றனர். இந்தோனேசியாவில் மதுரா இனத்தினரே எண்ணிக்கையில் மூன்றாவது மிகப் பெரிய இனக்குழுவினர் ஆவர். மதுரா இனத்தினரிற் பெரும்பாலானோர் மதுரா மொழி பேசுவோராகவும் முஸ்லிம்களாகவும் உள்ளனர்.

## மேற்கோள்கள்

## கூடுதல் வாசிப்பு
* Farjon, I.(1980) *Madura and surrounding islands : an annotated bibliography, 1860-1942* The Hague: M. Nijhoff. Bibliographical series (Koninklijk Instituut voor Taal-, Land- en Volkenkunde (Netherlands)) ; 9.

பகுப்பு:இந்தோனேசிய மக்கள்
பஞ்சாப் மாகாணம் (பிரித்தானிய இந்தியா)

**பஞ்சாப்**,  மூன்றாம் ஆங்கிலேய மராட்டியப் போர் (1817 – 1818) மற்றும் இரண்டாம் ஆங்கிலேய–சீக்கியர் போரின் (1848 - 1849) முடிவில் இந்தியத் துணைக்கண்டத்தில்  பிரித்தானிய ஆட்சியின் கீழ் வந்த கடைசி மாகாணம் ஆகும்.  

1849ஆம் ஆண்டில் உருவாக்கப்பட்ட இந்த மாநிலம் 1947ஆம் ஆண்டில் இந்தியப் பாக்கித்தான் எல்லைகள் பிரிக்கப்பட்டபோது  இரண்டாகப் பிரிந்தது.  மேற்கு பகுதியிலிருந்த மாவட்டங்கள் பாக்கிதானிலும்,  கிழக்குப் பகுதிகள் இந்தியாவிலும் அமைந்தன. 

## நிர்வாகக் கோட்டங்களும் மாவட்டங்களும்
}
|-
| ** மொத்தப் பரப்பளவு, [[பிரித்தானிய இந்தியா]]வின் பஞ்சாப் மாகணம் || 97,209 சதுர மைல்கள்**
|-
| சுதேச சமஸ்தானங்கள்  || 
|-
| **[[மன்னர் அரசு (பிரித்தானிய இந்தியா)|சுதேச சமஸ்தானங்களின்]] மொத்தப் பரப்பளவு || 36,532  சதுர மைல்கள்**
|-
| **பஞ்சாப் மாகாணத்தின் மொத்தப் பரப்பளவு || 133,741 சதுர மைல்கள்**
|}

## சமயவாரியாக மக்கள் தொகை

## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* இந்தியாவில் கம்பெனி ஆட்சி
* பிரித்தானிய இந்தியா
* வடமேற்கு எல்லைப்புற மாகாணம் (1901-1955)
* பஞ்சாப்

## மேற்கோள்கள்


## வெளியிணைப்புகள்
*  Sikhs in British Empire 
* Sikhs in British Empire 

பகுப்பு:பிரித்தானிய இந்தியா
பகுப்பு:பஞ்சாப்
பகுப்பு:இந்திய வரலாறு
பகுப்பு:பிரித்தானிய இந்தியாவின் மாகாணங்கள்
பகுப்பு:பிரித்தானியக் கிழக்கிந்தியக் கம்பனி
சி. பி. ரத்நாயக்கா

** சி. பி. ரத்நாயக்கா** (*Ratnayake Mudiyanselage Chandrasiri Bandara Ratnayake*,   பிறப்பு: சனவரி 21, 1958),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில்  நுவரெலியா  மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். தனியார் போக்குவரத்து சேவைகள் அமைச்சர்.
## வாழ்க்கைக் குறிப்பு
308, பவுதாலோக மாவத்தை, கொழும்பு 07ல் வசிக்கும் இவர்  பௌத்த மதத்தைச் சேர்ந்தவர்.
## உசாத்துணை
* சி. பி. ரத்நாயக்கா நாடாளுமன்ற  உத்தியோகபூர்வ இணையத்தளம்

பகுப்பு:இலங்கை அரசியல்வாதிகள்
பகுப்பு:1958 பிறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பிரித்தானிக்கா கலைக்களஞ்சியம் பதினோராம் பதிப்பு

**''பிரித்தானிக்கா கலைக்களஞ்சியம் '' பதினோராம் பதிப்பு ** (*Encyclopædia Britannica Eleventh Edition*) (1910–1911)  29-தொகுப்புகள் கொண்ட ஓர் உசாத்துணையும்  *[[பிரித்தானிக்கா கலைக்களஞ்சியம்|பிரித்தானிக்கா கலைக்களஞ்சியத்தின்]]* ஓர் பதிப்புமாகும். இது பிரித்தானியரிடமிருந்து அமெரிக்க பதிப்பகம் கையகப்படுத்தியபோது மாற்றத்தின்போது தொகுக்கப்பட்டது. அக்காலத்தில் இருந்த தலைசிறந்த அறிஞர்களால் இத்தொகுப்பு எழுதப்பட்டது.  பிரித்தானிகா கலைக்களஞ்சியத்தின் இந்தப் பதிப்பு  தற்போது பொது உரிமைப் பரப்பில் உள்ளது.ஆனால் இதன் உள்ளடக்கங்களில் சில காலவோட்டத்தில் மாறியுள்ளதால் தற்கால கற்கைக்கு பயனின்றி உள்ளது. அதே நேரத்தில் தற்கால அறிஞர்களுக்கு  பத்தொன்பதாம் மற்றும் இருபதாம் நூற்றாண்டு பண்பாட்டுக் கூறுகளை வெளிப்படுத்துவதாக உள்ளது.

### வெளியிணைப்புகள்

* The "LoveToKnow Classic Encyclopedia" is a wiki that is "based" on the original encyclopædia text, and claims copyright on the modified text.
* The JRank "Online Encyclopedia" includes original and contributed articles; the originals may have been edited and the collection is subject to a claimed copyright.

பகுப்பு:ஆங்கில மொழி கலைக்களஞ்சியங்கள்
பகுப்பு:பிரித்தானிக்கா கலைக்களஞ்சியம்
அத்துரலியே ரத்தன தேரர்

**அத்துரலியே ரத்தன தேரர்** (*Athuraliye Rathana Thero*, , பிறப்பு: 10 அக்டோபர் 1962) இலங்கை அரசியல்வாதியும் பௌத்த துறவியும் ஆவார். இலங்கையின் 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஜாதிக எல உறுமய என்ற கட்சியின் சார்பில் ஐக்கிய மக்கள் சுதந்திர முன்னணி கூட்டமைப்பில்  கம்பகா  மாவட்டத்திலிருந்து மக்களால் தெரிவு செய்யப்பட்டார். சுதந்திர இலங்கையின் 13 வது நாடாளுமன்றத்திலும் (2004)  பிரதிநிதியாகத் தெரிவுசெய்யப்பட்டிருந்தார். இவரது சொந்த இடம் மாத்தறை மாவட்டத்தில் உள்ள அக்குரசை தேர்தல் தொகுதியில் உள்ள அதுரலிய என்ற ஊராகும். இவர் தனது கட்சியினருடன் 2014 நவம்பரில் ஆளும் ஐமசுமு கூட்டணியில் இருந்து விலகினார்.

அதுரலிய ரத்தன தேரர், ஐக்கிய தேசியக் கட்சி சார்பாக 2015-இல் இலங்கை நாடாளுமன்ற உறுப்பினராக நியமிக்கப்பட்டார்.

2019 இலங்கை உயிர்ப்பு ஞாயிறு குண்டுவெடிப்புகளைத் தொடர்ந்து இலங்கை அரசில் பதவி வகிக்கும் முஸ்லீம் அமைச்சர்களையும், மாகாண ஆளுநர்களையும் பதவியிலிருந்து நீக்க வலியுறுத்தி உண்ணாநோன்பு மேற்கொண்டார்.

## மேற்கோள்கள்

## வெளி இணைப்புகள்
* அதுரலிய ரதன தேரர்  நாடாளுமன்ற  உத்தியோகபூர்வ இணையத்தளம்

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் 16வது நாடாளுமன்ற உறுப்பினர்கள்
பகுப்பு:ஐக்கிய மக்கள் சுதந்திரக் கூட்டணி அரசியல்வாதிகள்
பகுப்பு:இலங்கைப் பௌத்த துறவிகள்
பகுப்பு:மாத்தறை மாவட்ட நபர்கள்
பகுப்பு:இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
விஜயதாச ராஜபக்ச

** விஜயதாச ராஜபக்ச** (*Wijeyadasa Rajapakshe*,   பிறப்பு: மார்ச்சு 16, 1959),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சி சார்பில்  கொழும்பு  மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று  நீதி மற்றும் பௌத்த விவகார அமைச்சராக நியமிக்கப்பட்டார்.

## வாழ்க்கைக் குறிப்பு
17, விஜயாபா மாவத்தை, நாவல ரோட், நுகேகொடையில் வசிக்கும் இவர்  பௌத்த மதத்தைச் சேர்ந்தவர்.

## உசாத்துணை
* விஜயதாச ராஜபக்ச நாடாளுமன்ற  உத்தியோகபூர்வ இணையத்தளம்.

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:1958 பிறப்புகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இலங்கையின் நீதி அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
மதுரா, உத்தரப் பிரதேசம்

**மதுரா ** (Mathura, , தமிழிலக்கிய பெயர்: **வடமதுரை**)  இந்திய மாநிலம் உத்தரப்பிரதேச மாநிலத்தின் மதுரா மாவட்டத்தில்  அமைந்த மாநகரமாகும். ஆக்ராவிற்கு வடக்கே 50 கி.மீ. தொலைவிலும் தில்லியிலிருந்து தென்கிழக்கே 145 கி.மீ. தொலைவிலும்  அமைந்துள்ளது. மதுராவிலிருந்து 11 கி.மீ. தொலைவில் பிருந்தாவனமும் 22 கி.மீ. தொலைவில் கோவர்தனமும் அமைந்துள்ளன. இது மதுரா மாவட்டத்தின் நிர்வாகத் தலைநகராகவும் உள்ளது.

முக்தி தரும் ஏழு நகரங்களில் ஒன்றான மதுரா, இந்து தொன்மவியல் கூற்றுக்களின்படி கிருஷ்னனின் பிறப்பிடமாகும். மகாபாரதம் மற்றும் பாகவத புராணங்களின்படி மதுராவை தலைநகராகக் கொண்டு சூரசேன இராச்சியத்தை கிருட்டினனின் மாமன் கம்சன்   ஆண்டு வந்தான். *கிருஷ்ண ஜென்ம பூமி* எனப்படும் இடத்தில் பாதாள சிறையொன்றில் கிருட்டினன் பிறந்ததாக  கருதப்படும் அந்த இடத்தில் **[[கேசவ தேவ் கோயில்]]** கட்டப்பட்டுள்ளது. முன்னதாக இந்தக் கோவில் இருந்த இடத்தில் முகலாயர் காலத்தில் அங்கு மசூதி கட்டப்பட்டுள்ளதாக ஓர் சர்ச்சை நிலவி வருகிறது.

இந்தப் புராதன நகரம் அண்மையில் தொழில்நகரமாக மாறி வருகிறது. இந்தியாவின் நாயகமான தொடர்வண்டி மற்றும் சாலைவழிகளில் இந்நகர் அமைந்துள்ளதால் தொழில் முனைவோருக்கு பல வசதிகளை கொடுக்கிறது. இங்கு இந்தியன் ஆயில் நிறுவனத்தின் அதிநவீன பாறைநெய் தூய்விப்பாலை அமைந்துள்ளது. இது வெளியேற்றும் புகையினால் ஆக்ராவிலுள்ள தாஜ்மகாலின் பளிங்கு கற்கள் மாசடைந்து பாதிப்படைவதாகவும் ஓர் சர்ச்சை உண்டு.

## இதனையும் காண்க
* அரசு அருங்காட்சியகம், மதுரா
* பிருந்தாவனம்
* கிருஷ்ண ஜென்மபூமி
* கேசவ தேவ் கோயில்
* கோகுலம்
* ஆயர்பாடி
* கோவர்தன மலை
* முக்தி தரும் ஏழு நகரங்கள்

## மேற்கோள்கள்

## உசாத்துணைகள்
[right|thumb|250px|
|[கிருட்டிணன்|ஸ்ரீகிருஷ்ணர் ஜென்ம பூமி கோயில் நுழைவு வாயில், மதுரா, உத்திரப் பிரதேசம், இந்தியா]]
* Mathura-The Cultural Heritage. Edited by Doris Meth Srinivasan, published in 1989 by AIIS/Manohar.
*Bowker, John (2002). *The Cambridge Illustrated History of Religions*, p.&nbsp;60.
* Konow, Sten. Editor. 1929. *Kharoshthī Inscriptions with Exception of those of Asoka*. Corpus Inscriptionum Indicarum, Vol. II, Part I. Reprint: Indological Book House, Varanasi, 1969.
* Mukherjee, B. N. 1981. *Mathurā and its Society: The Śaka-Pahlava Phase*. Firma K. L. M. Private Limited, Calcutta.
* Sharma, R. C. 1976. *Mathura Museum and Art*. 2nd revised and enlarged edition. Government Museum, Mathura.
* Growse, F. S. 1882. " Mathura A District Memoir.
* Drake-Brockman, D. L. 1911. " Muttra A Gaztteer.

## வெளியிணைப்புகள்
* Entry on Mathura in the Dictionary on Pali Proper Names
* Read details about Mathura
* MSN Map

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:இந்துக் கோயில்கள்
பகுப்பு:இந்து புனித நகரங்கள்
பகுப்பு:மதுரா மாவட்டம்
பகுப்பு:பண்டைய இந்திய நகரங்கள்
பகுப்பு:இந்து புனிதத் தலங்கள்
கல்வியங்காடு முக்குறுணிப் பிள்ளையார் கோயில்

**கல்வியங்காடு முக்குறுணிப் பிள்ளையார் கோயில்** யாழ்ப்பாணம் நல்லூர் பிரதேச செயலகத்தின் கீழ் உள்ள கல்வியங்காடு என்ற ஊரில் அமைந்துள்ள பிள்ளையார் கோயில் ஆகும். 

## வரலாறு
இவ் ஆலயம் மிக பழமை வாய்ந்த ஆலயம் ஆகும். இக்கோயிலில் தமிழ்நாடு சிதம்பர நடராஜர் சந்நிதியில் பரிவார மூர்த்தியாக அமைந்துள்ள நடராஜ முக்குறுணிப் பிள்ளையார் கோயிலில் இருந்து வரவழைக்கப்பட்ட ஸ்ரீ நடராஜ முக்குறுனிப்பிள்ளையார் மூல மூர்த்தியாக விளங்குகிறார்.

பரராஜசேகர மகாராசாவின் கட்டளைப்படி அமைக்கப்பட்ட ஆலயம் கற்கோவில் ஆக அமைந்து காணப்பட்டது பின்னர் சிவக்கொழுந்து ஓதுவார் காலப்பகுதியில் இக்கோவில் புனர்நிர்மாணம் செய்யப்பட்டு மூலஸ்தானம், அர்த்தமண்டபம் என்பன கற்கோவில் ஆகவும் மகாமண்டபம், சுநவன மண்டபம், ஸ்தம்பமண்டபம், வசந்த மண்டபம், கோபுர வாசல் இவைகள் நிர்மாணிக்கப்பட்டு குடமுழுக்குச் செய்யப்பட்டது. 

## பூசைகள்

இவ் ஆலயத்தில் மாதம் இரு சதுர்த்தி, மகா சதுர்த்தி, திருவெம்பாவை, திருப்பள்ளியெழுச்சி, பிள்ளையார் கதை, நடேசர் அபிஷேகம், கார்த்திகை தீபம், புதுவருடப் பிறப்பு, தைப்பொங்கல் மற்றும் மணவாளக்கோல நிகழ்வுகள் இடம்பெறும். 

## படக் காட்சியகம்

## வெளி இணைப்புகள்
*kalviyankadu.tk 

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
பசில் ராஜபக்ச

**பசில் ராஜபக்ச** (*Basil Rajapaksa*; ; பிறப்பு: 27 ஏப்ரல் 1951) இலங்கை அரசியல்வாதி ஆவார். இலங்கை பொதுசன முன்னணி கட்சியின் உறுப்பினரான இவர் இலங்கையின் முன்னாள் நிதி அமைச்சரும், முன்னாள் நாடாளுமன்ற உறுப்பினரும் ஆவார்.

இவர் 2005–2010 காலப்பகுதியில் அரசுத்தலைவர் மகிந்த ராசபக்சவின் மூத்த ஆலோசகராகப் பணியாற்றிய இவர், 2007 இல் தேசியப் பட்டியல்  நாடாளுமன்ற உறுப்பினராக நியமிக்கப்பட்டார். 2010 நாடாளுமன்றத் தேர்தலில் கம்பகா மாவட்டத்தில் போட்டியிட்டு அதிக விருப்பு வாக்குகளைப் பெற்று நாடாளுமன்றம் சென்றார். 2010 முதல் 2015 மகிந்த ராசபக்சவின் அமைச்சரவையில் பொருளாதார அபிவிருத்திக்கான அமைச்சராகவும் பணியாற்றினார். 2021 சூலையில் மீண்டும் தேசியப் பட்டியல் மூலம் நாடாளுமன்றம் சென்று கோட்டாபய ராஜபக்சவின் அமைச்சரவையில் நிதி அமைச்சராக நியமிக்கப்பட்டார். இவரது பதவிக் காலத்தில் தீவிர அலட்சியம் மற்றும் தவறான நிர்வாகத்தின் காரணமாக பெரும் பொருளாதார நெருக்கடியை ஏற்படுத்தியதாக குற்றம் சாட்டப்பட்டார், இறுதியில் ஏப்ரல் 2022 இல் பொது மக்களின் அதிகரித்த எதிர்ப்புகளின் காரணமாக நிதி அமைச்சர் பதவியில் இருந்து விலக வேண்டிய கட்டாயம் ஏற்பட்டது. பின்னர் 2022 சூன் 9 அன்று தனது நாடாளுமன்ற உறுப்பினர் பதவியில் இருந்தும் விலகினார்.

பசில் ராஜபக்ச இலங்கைக் குடியுரிமையுடன் ஐக்கிய அமெரிக்க குடியுரிமையும் கொண்டுள்ளார்.

## குடும்பம்
பசில் இலங்கையின் தெற்கே ஒரு பிரபலமான அரசியல் குடும்பத்தைச் சேர்ந்தவர். இவரின் தந்தை, டி. ஏ. ராஜபக்ச, ஒரு முக்கிய அரசியல்வாதியும், விடுதலைப் போராட்ட செயற்பாட்டாளரும், விஜயானந்த தகநாயக்காவின் அரசில் விவசாய, காணி அமைச்சராகவும் இருந்தவர். பசில் முன்னாள் நாடாளுமன்ற சபாநாயகர் (2010-2015) சாமல் ராஜபக்ச, முன்னாள் அரசுத்தலைவர் மகிந்த ராசபக்ச, தற்போதைய அரசுத்தலைவர் கோட்டாபய ராஜபக்ச ஆகியோரின் தம்பி ஆவார். இவர் தனது இடைநிலைக் கல்வியை கொழும்பில் உள்ள இசிபத்தான வித்தியாலயம், ஆனந்தா கல்லூரி ஆகியவற்றில் பயின்றார்.

## கைது
இவரின் அண்ணன் இலங்கை அதிபர் தேர்தலில் தோல்வியடைந்ததையடுத்து அந்த நாட்டைவிட்டு வெளியேறினார். அதன் பின் நேற்று இலங்கைக்கு வந்த இவரை அந்த நாடு காவல்துறையினர் ஒரு குற்ற வழக்கிற்காக கைது செய்தனர்.

## மேற்கோள்கள்

## வெளியிணைப்புகள்
* பசில் ராஜபக்ச  நாடாளுமன்ற  உத்தியோகபூர்வ இணையத்தளம்
*WikiLeaks: Basil Is Corrupt, Education Limited And Expelled From School, Colombo Telegraph, சூலை 8, 2021

பகுப்பு:இலங்கை அரசியல்வாதிகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:ராஜபக்ச குடும்பம்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:1947 பிறப்புகள்